**ACTUL CONSTITUTIV**

**al societatii HOLDE AGRI INVEST SA**

**actualizat la data de [●].[●].2025**

1. **Definitii si interpretari**
	1. Definitii

|  |  |
| --- | --- |
| **Actionar/Actionari** | inseamna orice actionar(i) al(ai) Societatii, indiferent daca este Actionar Fondator sau orice alt actionar si indiferent de cota sa de participare la capitalul social. |
| **Actiuni** | inseamna oricare si toate actiunile emise in cadrul capitalului social al Societatii. |
| **Adunarea Generala** | inseamna adunarea generala a actionarilor Societatii, fie AGEA, fie AGOA, in functie de context. |
| **AGEA** | inseamna Adunarea Generala Extraordinara a Actionarilor Societatii, convocata in mod legal si tinuta in conformitate cu prevederile Legii 31/1990 si ale prezentului Act Constitutiv. |
| **AGOA** | inseamna Adunarea Generala Ordinara a Actionarilor Societatii, convocata si tinuta in mod legal conform prevederilor Legii 31/1990 si ale prezentului Act Constitutiv. |
| **Afiliat** | inseamna, in legatura cu orice Persoana, orice alta persoana care, direct sau indirect, prin unul sau mai multi intermediari, controleaza, este controlata de Persoana respectiva sau este sub control comun; in sensul prezentei definitii, o Persoana este considerata a fi sub controlul unei alte Persoane daca (i) detine, direct sau indirect, mai mult de 24% (douazecisipatrudeprocente) din a) capitalul social al Persoanei sau b) drepturile de vot in cadrul adunarii actionarilor Persoanei sau a unui organism colectiv echivalent (daca este cazul); (ii) detine, in mod direct sau indirect, competenta de a determina compozitia majoritatii sau rezultatul deciziilor financiare sau operationale (iii) numai pentru o persoana fizica, orice ruda sau afin pana la gradul al patrulea sau sotul al unei astfel de persoane, iar termenii „controlat” si „care controleaza” se interpreteaza in consecinta. |
| **Clauza** | inseamna orice clauza a prezentului Act Constitutiv. |
| **Comitetul Advisory Board**  | are intelesul atribuit in Clauza 8. |
| **Consiliul de Administratie** | inseamna Consiliul de Administratie al Societatii; |
| **Contractul de Administrare** | inseamna contractul de administrare incheiat intre Societate si membrii Consiliului de Administratie. |
| **Control** | inseamna dreptul si/sau capacitatea conferita de dreptul de proprietate directa sau indirecta, de dreptul de vot conform actiunilor detinute sau de alte drepturi de participare, sau prin contract sau prin orice alt mijloc, de a orienta sau de a determina directia de gestionare si politicile unei Societati Concurente. |
| **Cumparator Tert** | inseamna o Persoana independenta, de buna-credinta, reputata, care nu este nici parte la prezentul, nici Afiliat. |
| **Data Semnarii** | inseamna data semnarii prezentului Act Constitutiv, respectiv [●].[●].2025; |
| **Emisiune Noua** | are sensul atribuit in Clauza 5.5. |
| **EUR** | inseamna moneda unica introdusa in statele membre ale Uniunii Europene care au adoptat o astfel de moneda unica. |
| **„HoldCo” sau „Societatea”** | Inseamna Holde Agri Invest S.A., o societate pe actiuni, organizata si functionand in conformitate cu legile din Romania, cu sediul in Intr. Nestorei nr. 1, Corp B, Etaj 10, Sector 4, Bucuresti, Romania, inregistrata la Registrul Comertului sub nr. J2018009208408, CUI 39549730. |
| **Legea Aplicabila** | inseamna toate legile, regulile si reglementarile din Romania, inclusiv legile supranationale ale Uniunii Europene si ale institutiilor conexe, in vigoare la momentul relevant. |
| **Legea 31/1990** | inseamna Legea nr. 31/1990 privind societatile, dupa cum a fost aceasta modificata si republicata. |
| **Persoana** | inseamna orice persoana fizica, corporatie, societate cu raspundere limitata, proprietar unic, parteneriat, fundatie, asociatie, trust, organizatie fara personalitate juridica, institutie, societate de utilitate publica, alte persoane juridice publice si private de orice natura, in fiecare caz, indiferent de jurisdictia inregistrarii sau desfasurarii activitatii.  |
| **Proiect/Proiecte** | inseamna proiectul agricol care urmeaza sa fie achizitionat, dezvoltat si operat de HoldCo in Romania, incluzand printre altele: achizitionarea sau arendarea de terenuri agricole si exploatarea acestora si achizitionarea, dezvoltarea si exploatarea fermelor de cereale si a infrastructurii aferente si facilitatilor, precum si a altor active agricole. |
| **Societate Concurenta** | inseamna o societate sau un departament al unei societati implicat in achizitia si exploatarea terenului agricol/activelor agricole/orice tip de agri-businessin Romania. |
| **Valoarea Societatii** | inseamna oricare dintre cazurile:1. in care HoldCo este listata la Bursa de Valori Bucuresti sau la o bursa dintr-un stat membru al Uniunii Europene - capitalizarea de piata a Societatii,
2. in care HoldCo nu este listata, cea mai mare dintre:
3. valoarea constatata de un evaluator independent reputat aprobat de Actionari in cadrul AGEA, sau
4. valoarea pro rata oferita de un Tert Cumparator pentru achizitia unei parti sau tuturor Actiunilor HoldCo.
 |
| **Zi Lucratoare** | inseamna orice zi, alta decat sambata sau duminica sau o sarbatoare legala, in care bancile sunt deschise pentru tranzactionare in Romania. |

* 1. Interpretari
		1. Referirile la un contract, document, act legislativ vor fi intelese ca referiri la acel contract, document sau act legislativ actualizat, modificat, completat, refacut sau republicat periodic.
		2. Orice referire la o anexa, sectiune, articol, alineat va fi considerata ca fiind facuta la o anexa, sectiune, articol, alineat din prezentul Act Constitutiv, cu exceptia cazului in care se prevede in mod expres altfel.
		3. Cuvintele “alt”, “include” si “inclusiv”  nu presupun limitari de niciun fel.
		4. Orice mentiune din prezentul la o “zi” va fi interpretata ca o referire la o zi calendaristica, cu exceptia cazului cand se face referire la aceasta ca fiind o Zi Lucratoare, care va avea intelesul care i s-a atribuit mai sus la Clauza 1.1.
1. **Denumirea, forma juridica, sediul si durata Societatii**

Denumirea Societatii

* 1. Denumirea Societatii este **HOLDE AGRI INVEST S.A.**
	2. In toate facturile, ofertele, comenzile, tarifele, prospectele si celelalte documente utilizate pentru desfasurarea operatiunilor comerciale, emise de catre Societate, se vor preciza denumirea Societatii, urmata de cuvintele “societate pe actiuni” sau de initialele “SA”, sediul acesteia, capitalul social subscris si varsat, numarul de inmatriculare la Registrul Comertului, codul unic de inregistrare al Societatii precum si orice alte date prevazute de Legea Aplicabila.
	3. Informatiile mentionate la Clauza 2.2 de mai sus se vor publica si pe pagina de internet a Societatii, daca este cazul.

Forma juridica

* 1. Forma juridica a Societatii este de societate pe actiuni, persoana juridica de drept roman, care isi desfasoara activitatea in conformitate cu Legea 31/1990, cu legislatia pietei de capital si cu alte dispozitii legale imperative, precum si in conformitate cu prevederile prezentului Act Constitutiv.

Sediul social

* 1. Sediul social este situat in Intr. Nestorei nr. 1, Corp B, Etaj 10, Sector 4, Bucuresti, Romania. Sediul social al Societatii poate fi schimbat prin decizia Consiliului de Administratie, care este delegat sa exercite atributiile AGEA privind schimbarea sediului social.
	2. Societatea poate infiinta si desfiinta filiale, sucursale, agentii, reprezentante, puncte de lucru si alte sedii auxiliare in Romania si in strainatate, conform prevederilor din prezentul si formalitatilor prevazute de lege.
	3. Societatea este infiintata pe durata nelimitata.
1. **- Obiectul de activitate**
	1. Domeniul principal de activitate al Societatii este reprezentat de *Activitati ale holdingurilor* – Cod CAEN 642, iar obiectul principal de activitate va consta in *Activitati ale holdingurilor* - Cod CAEN 6420.
	2. Societatea va desfasura urmatoarele activitati secundare, clasificate conform Cod CAEN Rev. 2:

0111 Cultivare cerealelor (exclusiv orez) a plantelor leguminoase si a plantelor producatoare de seminte oleaginoase

4110 - Dezvoltare (promovare) imobiliara

0150 - Activitati in ferme mixte (cultura vegetala combinata cu cresterea animalelor)

0161 - Activitati auxiliare pentru productia vegetala

0162 - Activitati auxiliare pentru cresterea animalelor

0163 - Activitati dupa recoltare

0164 - Pregatirea semintelor

4120 - Lucrari de constructii a cladirilor rezidentiale si nerezidentiale

4211 - Lucrari de constructii a drumurilor si autostrazilor

4299 - Lucrari de constructii a altor proiecte ingineresti n.c.a.

4311 - Lucrari de demolare a constructiilor

4312 - Lucrari de pregatire a terenului

4313 - Lucrari de foraj si sondaj pentru constructii

4391 - Lucrari de invelitori, sarpante si terase la constructii

4399 - Alte lucrari speciale de constructii n.c.a.

5210 - Depozitari

5221 - Activitati de servicii anexe pentru transporturi terestre

5224 - Manipulari

5229 - Alte activitati anexe transporturilor

6810 - Cumpararea si vanzarea de bunuri imobiliare proprii

6820 - Inchirierea si subinchirierea bunurilor imobiliare proprii sau inchiriate

6832 - Administrarea imobilelor pe baza de comision sau contract

7022 - Activitati de consultanta pentru afaceri si management

7490 - Alte activitati profesionale, stiintifice si tehnice n.c.a.

8130 - Activitati de intretinere peisagistica

8299 - Alte activitati de servicii suport pentru intreprinderi n.c.a

1. **- Capitalul social. Actiuni**
	1. Capitalul social al Societății este în valoare totală de 87.316.980,48 Lei, din care 1.835.000 EUR și 78.731.880,48 lei, subscris și vărsat integral. Capitalul social este împărțit în 121.273.584 acțiuni nominative, fiecare având o valoare nominală de 0,72 lei și o valoare nominală totală de 87.316.980,48 Lei, împărțit în două clase distincte de acțiuni, astfel:

a) Clasa A – Clasa acțiunilor ordinare, care cuprinde un număr total de 120.577.734 acțiuni, fiecare cu o valoare nominala de 0,72 lei și având o valoare nominală totală de 86.815.968,48 lei, reprezentând un total de 99,43% din capitalul social subscris și vărsat al Societății, si 100% din drepturile de vot;

b) Clasa B – Clasa acțiunilor preferențiale cu dividend prioritar fără drept de vot, care cuprinde un număr total de 695.850 acțiuni, fiecare cu o valoare nominala de 0,72 lei si o valoare nominala totala de 501.012 lei, reprezentând 0,57% din capitalul social subscris și vărsat al Societății, și neavând atașate drepturi de vot.

* 1. Capitalul social al Societatii poate fi majorat in conformitate cu prevederile Legii 31/1990 si ale prezentului Act Constitutiv, in baza hotararii Adunarii Generala Extraordinare a Actionarilor Societatii si a deciziei Consiliului de Administratie conform sectiunii 5.3.
	2. Capitalul social al Societatii poate fi redus in conformitate cu prevederile Legii 31/1990, in baza hotararii AGEA.
	3. Actiunile Societatii (din ambele clase de actiuni) sunt nominative, emise in forma dematerializata.
	4. Actiunile din Clasa A – Clasa actiunilor ordinare sunt admise la tranzactionare in sistemul alternativ de tranzactionare administrat de Bursa de Valori Bucuresti SA („BVB”) – AeRO. Evidenta actiunilor ordinare si a actionarilor Societatii care detin actiuni ordinare este tinuta in registrul actionarilor pastrat de Depozitarul Central SA. Actiunile din Clasa B – Clasa actiunilor preferentiale cu dividend prioritar fara drept de vot nu vor fi listate pentru tranzactionare, iar evidenta acestora va fi tinuta in regie proprie de Societate, prin grija Consiliului de Administratie, conform prevederilor Legii 31/1990.
	5. Actiunile din fiecare clasa confera drepturi egale detinatorilor de actiuni din clasa respectiva, conform Legii 31/1990 si prevederilor legislatiei pietelor de capital, dupa cum este aplicabil.
1. **Transferurile de actiuni**
	1. Dreptul de proprietate asupra actiunilor ordinare se transmite, dupa admiterea la tranzactionare a Societatii, in conformitate cu reglementarile pietei de capital.
	2. Dreptul de prorietate asupra actiunilor preferentiale cu dividend prioritar fara drept de vot se transmite in conformitate cu prevederile Legii 31/1990.
	3. **Emisiune noua**
		1. Consiliul de Administratie este delegat si autorizat ca intr-o perioada de 3 (trei) ani, care se va incheia la data de 29 aprilie 2027, sa decida majorarea capitalului social al Societatii, printr-una sau mai multe emisiuni de actiuni (indiferent de natura acestora), prin aport in numerar si/sau prin incorporarea rezervelor, cu exceptia rezervelor legale, precum si a beneficiilor sau a primelor de emisiune si/sau prin compensarea unor creante certe, lichide si exigibile asupra Societatii cu actiuni ale acesteia, cu o valoare care sa nu depaseasca jumatate din capitalul social subscris, existent in momentul hotararii si autorizarii, respectiv cu pana la 60.636.792 RON. Pentru a putea duce la îndeplinire delegarea atribuțiilor privind hotărârea de majorare capital social, Consiliul de Administrație este autorizat să stabilească caracteristicile operațiunii de majorare a capitalului social (inclusiv să stabilească modalitatea prin care va avea loc majorarea, respectiv să stabilească că majorarea va avea loc prin compensarea unor creanțe certe, lichide si exigibile în conformitate cu art. 89 din Legea nr. 24/2017 privind emitenții de instrumente financiare și operațiuni de piață, republicată, cu modificările și completările ulterioare) și derularea acesteia.
		2. Fiecare Actionar are dreptul de a subscrie astfel de Actiuni sau valori mobiliare nou-emise *pro rata* cu participatia sa la capitalul Societatii in acel moment, astfel incat sa isi mentina nivelul participatiei la capitalul social, la un pret de subscriere care sa nu depaseasca si in conditii care nu sunt mai putin avantajoase decat cele oferite oricarui alt Actionar existent.
	4. **Actiuni preferentiale**
		1. Acțiunile Preferențiale cu dividend prioritar fără drept de vot (“**Actiuni Preferentiale**”) sunt emise in conditiile prevazute de Legea 31/1990 si in conformitate cu urmatorii termeni:
			1. Acțiunile Preferențiale vor avea o valoare nominală egală cu cea a acțiunilor ordinare, respectiv 0,72 lei (șaptezeci și doi de bani);
			2. Acțiunile Preferențiale nu vor reprezenta în niciun moment mai mult de 25 (douăzeci și cinci)% din capitalul social;
			3. Acțiunile Preferențiale conferă titularilor lor dreptul la un dividend prioritar în valoare de 0,5 lei (cincizeci de bani) pe acțiune („Dividend Prioritar”);
			4. Titularii Acțiunilor Preferențiale vor avea dreptul să le fie plătit de către Societate Dividendul Prioritar în fiecare an, sub rezerva ca Societatea să înregistreze profit net, conform Legii 31/1990;
			5. Titularii Acțiunilor Preferențiale au dreptul să primească Dividendul Prioritar cu prioritate, înainte de orice altă plată, exceptând obligațiile de plată legale ale Societății, dar înainte de plata dividendelor către titularii acțiunilor ordinare;
			6. Titularii Acțiunilor Preferențiale au toate celelalte drepturi prevăzute de Legea 31/1990, inclusiv, dar fără a se limita la, dreptul de a participa la Adunările Generale și dreptul de a vota numai în cazul în care Societatea nu reușește să plătească Dividendele Prioritare. Acțiunile Preferențiale sunt egale între ele, ceea ce conferă titularilor lor dreptul la același Dividend Prioritar per acțiune și aceleași drepturi;
			7. Plata Dividendului Prioritar va începe în cel de-al treilea an de la înmatricularea Societății. Astfel, prima plată de Dividend Prioritar se va face în anul 2022 pentru exercițiul financiar 2021.
	5. **Adunarea speciala a detinatorilor de Actiuni Preferentiale cu dividend prioritar fara drept de vot**.
	6. Hotararea unei adunari generale de a modifica drepturile sau obligatiile referitoare la clasa Actiunilor Preferentiale nu produce efecte decat in urma aprobarii acestei hotarari de catre adunarea speciala a detinatorilor de Actiuni Preferentiale.
	7. Detinatorii de Actiuni Preferentiale se vor reuni in cadrul unei adunari speciale a detinatorilor de Actiuni Preferentiale cu dividend prioritar fara drept de vot. Adunarile detinatorilor de Actiuni Preferentiale vor putea discuta orice aspecte legate de Actiunile Preferentiale si vor putea face propuneri Adunarilor Generale ale Actionarilor Societatii privind aceste aspecte. Adunarile detinatorilor de Actiuni Preferentiale nu vor putea discuta si lua decizii cu privire la chestiunile ce sunt de competenta Adunarilor Generale (Ordinare sau Extraordinare) ale Actionarilor Societatii sau de competenta Consiliului de Administratie.
	8. Adunarile detinatorilor de Actiuni Preferentiale vor fi convocate de catre detinatorii a cel putin 30 (treizeci)% din totalul Actiunilor Preferentiale, prin transmiterea unei scrisori recomandate cu confirmare de primire cu cel putin 30 (treizeci) de zile inainte de data propusa a adunarii. Convocarea va cuprinde data, ora si locul tinerii adunarii, precum si ordinea de zi propusa si orice material informativ necesar in vederea dezbaterii punctelor inscrise pe ordinea de zi.
	9. Adunarea se va putea tine in mod valabil, indiferent daca este prima convocare sau sunt convocari subsecvente, numai in prezenta a cel putin 50 (cincizeci)% plus unul detinatori de Actiuni Preferentiale si va putea lua decizii in baza majoritatii simple (50%+1) a celor prezenti sau reprezentati.
	10. In cadrul fiecarei sedinte, adunarea va alege, cu majoritatea de mai sus, un presedinte si un secretar de sedinta care vor pregati lista de prezenta, vor verifica quorumul si procurile, vor redacta si vor semna procesul verbal al sedintei unde se vor consemna deciziile adoptate, majoritatile exprimate in acest sens si orice luari de pozitii si exprimari de opinie relevante pentru ordinea de zi sau altfel.
2. **Administrarea Societatii**
	1. Societatea este administrata in sistem unitar de catre un Consiliu de Administratie in conformitate cu legislatia aplicabila si cu prevederile prezentului Act Constitutiv. Consiliul de Administratie este format din cel putin 5 membri numiti de AGOA pentru mandate de până la 4 ani, cu posibilitatea de a fi re-alesi pentru mandate subsecvente.
	2. Membrii Consiliului de Administratie sunt:
* **Iulian-Florentin Circiumaru**, cetatean roman, [date de identificare], Presedinte al Consiliului de Administratie;
* **Liviu-Gabriel Zagan**, cetatean roman, [date de identificare], membru al Consiliului de Administratie,
* **Alexandru-Leonard Leca**, cetatean roman, [date de identificare], membru al Consiliului de Administratie,
* **Enrico-Robert Maxim**, cetatean roman, [date de identificare], membru al Consiliului de Administratie,
* **Mihai-Daniel Anitei**, cetatean roman, [date de identificare], membru al Consiliului de Administratie.
	1. Candidatii pentru posturile de membru in Consiliul de Administratie pot fi propusi de catre actionari sau de catre alti membri ai Consiliului de Administratie in functie.
	2. Societatea a incheiat cu fiecare dintre membrii Consiliului de Administratie un Contract de Management care prevede drepturile si obligatiile respectivului membru fata de Societate si remuneratia primita de respectivul membru si va mentine o asigurare profesionala adecvata care sa acopere raspunderea membrilor Consiliului de Administratie.
	3. In cazul vacantei unui post de membru in Consiliul de Administratie, Consiliul de Administratie va alege un membru provizoriu pana la intrunirea AGOA avand pe ordinea de zi numirea unui membru al Consiliului de Administratie.
	4. Presedintele Consiliului de Administratie este numit de membrii Consiliului de Administratie, cu majoritatea simpla a membrilor prezenti.
	5. Consiliul de Administratie este responsabil cu managementul Societatii si, in acest scop, va intreprinde actele, faptele, actiunile si procedurile necesare si utile pentru a indeplini obiectul de activitate al Societatii si pentru a dezvolta si extinde Proiectul, cu exceptia acelor acte si actiuni care intra in competenta Adunarii Generale potrivit Legii Aplicabile. Consiliul de Administratie isi indeplineste toate atributiile si isi exercita toate puterile sub controlul si monitorizarea Adunarii Generale.
	6. Consiliul de Administratie se va intruni in sedinte periodice, convocate de Presedintele Consiliului de Administratie, o data la fiecare 3 luni. Convocarea pentru sedintele periodice se trimite membrilor Consiliului de Administratie cu cel putin cinci (5) zile inainte de data propusa pentru sedinta periodica.
	7. Prin exceptie, se pot convoca sedinte speciale ale Consiliului de Administratie fie de catre Presedintele Consiliului de Administratie, fie la cererea motivata a doi membri ai Consiliului de Administratie, in fiecare caz cu o convocare scrisa transmisa fiecarui membru al Consiliului de Administratie cu cel putin cinci (5) zile inainte de data sedintei.
	8. Convocarile pentru sedintele Consiliului de Administratie vor fi transmise in scris, prin curier, scrisoare recomandata cu confirmare de primire sau posta electronica si vor include ordinea de zi propusa cu materialele suport, locatia sedintei si orice alta documentatie suplimentara, dupa cum Presedintele Consiliului de Administratie va considera necesar.
	9. Sedintele Consiliului de Administratie pot fi tinute in orice moment fara convocare daca toti membrii Consiliului de Administratie sunt prezenti.
	10. Consiliul de Administratie poate tine sedinte inclusiv prin conferinta telefonica sau video sau prin corespondenta. Continutul proceselor verbale intocmite in urma unei astfel de sedinte a Consiliului de Administratie prin conferinta telefonica sau video se va confirma in scris de catre toti membrii Consiliului de Administratie care participa la sedinta.
	11. Consiliul de Administratie este legal intrunit daca cel putin trei (3) dintre membrii Consiliului de Administratie sunt prezenti sau reprezentati, iar deciziile se pot lua cu votul afirmativ al cel putin doi (2) membri ai Consiliului de Administratie prezenti sau reprezentati in sedinta.
	12. Membrii Consiliului de Administratie pot fi reprezentati la sedintele Consiliului de Administratie prin alti membri ai Consiliului de Administratie mandatati printr-o procura speciala. Un membru al Consiliului de Administratie poate reprezenta la sedintele Consiliului de Administratie numai un singur alt membru al Consiliului de Administratie.
	13. Pentru fiecare sedinta a Consiliului de Administratie se intocmeste proces verbal de sedinta, continand numele participantilor, ordinea de zi a sedintei, deliberarile, deciziile luate, numarul voturilor exprimate si orice opinii separate. Procesele verbale se inregistreaza in registrul sedintelor Consiliului de Administratie si se semneaza de catre Presedintele Consiliului de Administratie sau de persoana care prezideaza sedinta si de cel putin un alt membru al Consiliului de Administratie prezent la sedinta si de catre secretarul de sedinta.
	14. Consiliul de Administratie are urmatoarele atributii care nu vor fi delegate directorilor executivi ai Societatii:
		1. aprobarea conturilor anuale, raportului anual de gestiune si propunerea de dividende;
		2. planificarea anuala, in special elaborarea bugetului anual pentru fiecare exercitiu financiar ulterior;
		3. stabilirea liniilor directoare pentru desfasurarea activitatii si dezvoltarea Societatii;
		4. stabilirea sistemului de contabilitate si de control financiar, precum si aprobarea planificarii financiare;
		5. numirea si revocarea directorilor executivi ai Societatii, stabilirea duratei mandatului lor si a nivelului remuneratiei acestora;
		6. introducerea cererii pentru deschiderea procedurii insolventei Societatii;
		7. indeplinirea atributiilor delegate catre Consiliul de Administratie de catre Adunarea Generala, daca este cazul;
		8. reprezentarea Societatiii in raporturile acesteia cu directorii executivi ai Societatii;
		9. orice decizie de infiintare sau lichidare a unitatilor secundare ale Societatii, cum ar fi: sucursale, puncte de lucru, birouri de reprezentare sau orice astfel de entitati fara personalitate juridica, precum si achizitia de participatii/investitii in alte societati decât societatile din grupul din care face parte Societatea sau proiecte de tip start-up, infiintarea, inchiderea, lichidarea filialelor Societatii sau a societatilor in care Societatea detine participatii sau instrainarea acestor participatii de catre Societate;
		10. orice tip de finantare;
		11. aprobarea deschiderii unei noi linii de business;
		12. organizarea Adunarilor Generale si implementarea hotararilor Adunarilor Generale;
		13. aprobarea schimbarii sediului social al Societatii.
	15. Pentru evitarea oricarui dubiu, Consiliul de Administratie nu are dreptul (i) sa decida incheierea, incetarea, intreruperea, neexercitarea drepturilor sau nerespectarea obligatiilor care decurg din vreun contract al Societatii care are un impact mai mare de 20 (douazeci)% din valoarea totala a activelor Societatii la acea data, sau (ii) sa autorizeze orice actiune sau omisiune de a face ceva care poate avea un impact pentru Societate mai mare de 20 (douazeci)% din valoarea totala a activelor Societatii la acea data, toate aceste decizii sau autorizari fiind atributul exclusiv al AGEA.
	16. Oricare si toate atributiile care nu sunt in mod obligatoriu in competenta exclusiva a Adunarii Generale, in temeiul legii sau al prezentului Act Constitutiv, vor fi considerate atributii ale Consiliului de Administratie.
	17. Participarea Societatii la adunarile generale sau sedintele organelor de conducere (din care face parte) ale filialelor Societatii se face pe baza deciziei Consiliului de Administratie. Cu exceptia cazului in care AGA stabileste altfel, Presedintele Consiliului de Administratie sau imputernicitul delegat de Consiliului de Administratie va avea, in baza deciziei Consiliului de Administratie, puterea de a reprezenta Societatea, cu drepturi depline de vot in adunarile generale sau in orice alt organ de conducere (din care Societatea face parte) al filialelor Societatii si de a semna in numele si pe seama Societatii orice documente necesare, semnatura acestuia fiind opozabila Societatii.
	18. Conducerea Societatii poate fi delegata de catre Consiliul de Administratie catre membrii executivi ai Consiliului de Administratie sau catre persoane din afara Consiliului de Administratie care vor fi Directorii Societatii, Acestia sunt numiti de Consiliul de Administratie pentru mandate de 4 ani, cu posibilitatea de a fi realesi pentru mandate subsecvente.
	19. Directorii Societatii sunt responsabili cu luarea tuturor masurilor aferente conducerii Societatii, in limitele obiectului de activitate al Societatii si cu respectarea competentelor exclusive rezervate de lege si de prezentul Act Constitutiv catre AGA si catre Consiliului de Administratie. In mod special, Directorii vor avea competenta de a aproba urmatoarele:
		1. exercitarea drepturilor de vot in cadrul societatilor in care Societatea detine participatii sau in cadrul asociatiilor in care Societatea este membru;
		2. achizitia de participatii in filialele Societatii/societatile din grupul din care face parte Societatea;
		3. cheltuieli operationale curente incluzand fara a se limita la vanzarea sau cumpararea de mijloace fixe achizitionarea de servicii de la terti etc. in limita totala de 1.000.000 Euro pe exercitiu financiar;
		4. angajarea, concedierea si remunerarea oricaror angajati, negocierea si incheierea contractelor individuale si a contractelor colective de munca;
		5. aprobarea organigramei;
		6. gestionarea oricarui litigiu in care este implicata Societatea;
		7. orice alta decizie/ actiune/ contract/ angajament/ tranzactie necesare pentru desfasurarea activitatii Societatii sau cuprinsa in programul de activitate sau bugetul anual aprobat de Adunarea Generala;
		8. orice alte competente stabilite de Consiliul de Administratie al Societatii.
	20. Directorii Societatii reprezinta separat, iar nu impreuna, Societatea in raport cu tertii si in justitie în limitele stabilite de actul constitutiv, deciziile Consiliului de Administrație și hotărârile Adunării Generale.
	21. Directorul Societatii are dreptul de a subdelega parte din drepturile si competentele sale de administrare, inclusiv cele de reprezentare a Societatii altor persoane, indiferent daca respectivele persoane sunt salariati ai Societatii sau terte persoane, dupa cum va considera util si oportun.
	22. Prevederile prezentului Articol 6 se vor completa cu dispozitiile Legii 31/1990 si ale legislatiei pietei de capital, in masura in care acestea din urma nu contravin celor stipulate in prezentul Act Constitutiv.
1. **Adunarile Generale**
	1. Adunarea Generala va avea competentele care ii sunt conferite prin Legea 31/1990, Actul Constitutiv si Legea Aplicabila.
	2. AGOA are urmatoarele competente principale:
		1. sa asigure conditiile Consiliului de Administratie sa gestioneze si sa indeplineasca atributiile de conducere ale activitatii Societatii;
		2. sa discute, sa aprobe sau sa modifice situatiile financiare anuale ale Societatii, pe baza rapoartelor si propunerilor prezentate de Consiliul de Administratie si de auditorii Societatii;
		3. sa stabileasca politicile Societatii si strategia generala de afaceri;
		4. sa aprobe, sa declare si sa plateasca orice dividend;
		5. sa numeasca si sa revoce membrii Consiliului de Administratie, sa stabileasca durata mandatelor acestora si nivelul remuneratiei;
		6. sa numeasca si sa revoce auditorul financiar si sa stabileasca termenii contractului de audit financiar;
		7. sa aprobe bugetul anual de venituri si cheltuieli;
		8. sa decida gajarea, inchirierea sau inchiderea unitatilor Societatii.
	3. AGEA are urmatoarele competente principale:
		1. sa modifice forma juridica a Societatii;
		2. sa modifice obiectului principal de activitate al Societatii;
		3. sa modifice durata Societatii;
		4. sa decida majorarea sau reducerea capitalului social sau modificarea valorii nominale a actiunilor;
		5. sa decida emisiunea mai multor categorii de Actiuni si conversia Actiunilor dintr-o categorie in alta;
		6. sa decida asupra emiterii de obligatiuni, conversia unei categorii de obligatiuni intr-o alta categorie sau in actiuni;
		7. sa decida asupra oricarei modificari a Actului Constitutiv;
		8. sa decida asupra fuziunii sau divizarii sau a unei operatiuni similare de reorganizare corporativa;
		9. sa decida asupra oricarei tranzactii intre Societate si un Afiliat al actionarilor Societatii;
		10. sa numeasca evaluatorul desemnat pentru a stabili Valoarea Comerciala a Societatii;
		11. sa hotarasca dizolvarea Societatii;
		12. sa decida cu privire la vanzarea tuturor sau a unei parti semnificative a activelor Societatii sau a unei parti a activitatii Societatii;
		13. sa efectueze orice schimbari substantiale privind natura sau organizarea business-ului Societatii sau privind intreruperea ori incetarea functionarii Societatii in totalitate sau in parte;
		14. sa decida listarea Societatii;
		15. sa numeasca Advisory Board.
	4. Hotararile AGEA se adopta in toate cazurile cu votul Actionarilor reprezentand cel putin 30 (treizeci)% din drepturile de vot ale Societatii, indiferent daca este vorba despre prima convocare sau orice convocari ulterioare. Cu toate acestea, hotararile AGEA cu privire la punctul 7.3.5. de mai sus se adopta cu votul unanim al Actionarilor Societatii, indiferent daca este vorba despre prima convocare sau orice convocari ulterioare.
	5. Hotararile AGOA se adopta cu votul Actionarilor reprezentand cel putin 30 (treizeci)% din drepturile de vot ale Societatii, in cazul primei convocari. La o a doua convocare, AGOA poate sa delibereze asupra punctelor de pe ordinea de zi a celei dintai adunari, indiferent de cvorumul intrunit, luand hotarari cu majoritatea voturilor exprimate.
	6. Hotararile AGOA cu privire la distribuirea de dividende (oricare ar fi natura acestora) in numerar se adopta cu votul Actionarilor reprezentand cel putin 80 (optzeci)% din drepturile de vot ale Societatii, indiferent daca este vorba despre prima convocare sau orice convocari ulterioare. Prezenta prevedere este aplicabila pentru o perioada de 5 (cinci) ani de la data admiterii la tranzactionare a actiunilor ordinare emise de Societate.
	7. In ce priveste AGEA, aceasta va decide cu privire la modificarea obiectului principal de activitate, reducerea sau majorarea capitalului social, schimbarea formei juridice, fuziunea, divizarea sau dizolvarea Societatii, in baza votului favorabil al Actionarilor reprezentand cel putin 30 (treizeci)% din drepturile de vot asupra Societatii, dar in toate cazurile nu mai putin doua treimi din drepturile de vot detinute de Actionarii prezenti sau reprezentati in cadrul acelei sedinte.
	8. Modificarile art. 5.4, 7.4 si 7.6 din prezentul Act Constitutiv, precum si modificarea sau eliminarea prezentului art. 7.8, se adopta cu votul Actionarilor reprezentand majoritatea calificata de cel putin 95 (nouazecisicinci)% din drepturile de vot ale Societatii, indiferent daca este vorba despre prima convocare sau orice convocari ulterioare.
	9. Prevederile prezentului Articol 7 se completeaza cu dispozitiile Legii 31/1990 (inclusiv, dar fara a se limita la formalitatile de convocare si tinere a Adunarilor Generale), in masura in care acestea din urma nu contravin celor stipulate in prezentul Act Constitutiv, precum si cu prevederile legislatiei pietelor de capital.

# Articolul 8 – Advisory Board

* 1. Actionarii Societatii pot decide sa desemneze un comitet al reprezentantilor (“**Advisory Board**”) alcatuit din experti desemnati de catre Actionari, care sa fie numiti de AGEA.
	2. Advisory Board este format dintr-un numar maxim de sapte (7) membri, persoane reputate, cetateni romani sau straini, care detin expertiza consolidata in domeniul agri-business si in domeniile conexe (agricultura, industrie, finante, fonduri de investitii, managementul riscului etc.), cu o experienta de minimum cinci (5) ani intr-unul dintre domeniile enumerate mai sus. O Persoana nu poate fi numita in Advisory Board daca se afla intr-un conflict de interese (in conformitate cu Legea Aplicabila), incluzand, dar fara a se limita la, detinerea unei participatii de control sau a unei pozitii de conducere sau executiva intr-o Societate Concurenta. Membrii Advisory Board au obligatia de a manifesta grija, diligenta si loialitatea fata de Societate, iar membrii sai sunt raspunzatori pentru orice daune cauzate Societatii sau Actionarilor pentru incalcarea obligatiilor si atributiilor lor. Inainte de a-si incepe activitatea in calitate de membri ai Advisory Board, persoanele desemnate pentru aceasta functie trebuie sa semneze un acord de confidentialitate si declaratii privind conflictele de interese si orice formulare conexe propuse de Administratorul Unic.
	3. Membrii Advisory Board au un mandat de doi (2) ani, care poate fi prelungit pentru perioade suplimentare de doi (2) ani si nu vor fi remunerati pentru pozitia/activitatile lor.
	4. Sedintele Advisory Board vor avea loc cel putin o data pe trimestru. Convocarea Advisory Board se face de catre presedintele ales de membri sau de majoritatea membrilor sai.
	5. Advisory Board are urmatoarele functii: (i) analizeaza informatiile, documentele, rapoartele legate de afacerile si operatiunile Societatii, emise de Consiliul de Administratie, de Adunarea Generala sau de auditorul Societatii; (ii) monitorizeaza realizarea planului de afaceri al Societatii. In plus, Advisory Board are posibilitatea de a solicita participarea la sedintele de lucru ale Consiliului de Administratie, o data pe semestru.
	6. Atunci cand participa la sesiunile de lucru ale Consiliului de Administratie, Advisory Board poate adresa intrebari rezonabile si pertinente si poate solicita clarificari, iar Consiliului de Administratie va raspunde unor astfel de intrebari sau solicitari de clarificare sub rezerva confidentialitatii si a restrictiilor de dezvaluire a informatiilor sensibile.
	7. Advisory Board are un rol consultativ, opiniile sale nefiind obligatorii pentru forurile corporative ale Societatii. Advisory Board nu are nicio prerogativa de control fata de organele de conducere, nici vreun drept de vot sau drept de veto in niciunul dintre forurile corporative ale Societatii.

# Articolul 9 - Politica privind dividendele

* 1. Societatea va plati dividende Actionarilor in baza hotararii AGOA. Orice dividende datorate vor fi acumulate ca o obligatie de plata a Societatii.
	2. Pana la listarea Societatii, orice dividende care vor fi decise de AGOA vor fi acordate Actionarilor prin echivalent, sub forma de Actiuni noi la capitalul social al Societatii, conform valorii nominale a Actiunilor.

**Articolul 10 – Auditul societatii. Auditorul intern si auditul financiar**

* 1. Societatea va organiza auditul financiar extern si auditor intern conform prevederilor Legii Aplicabile.
	2. Auditorul financiar va avea atributiile prevazute de prevederile Legii Aplicabile si de contractul de audit financiar.
	3. Auditorul financiar al Societatii este Mazars Romania SRL, o societate cu raspundere limitata, cu sediul social in Globalworth Campus Pipera, Cladirea B, Str. Ing. George Constantinescu nr. 4B si 2-4, etaj 5, Camera 2, Bucuresti, inregistrata la Registrul Comertului Bucuresti sub nr. J40/756/1995, CUI RO6970597.

**Articolul 11 - Dizolvarea si lichidarea**

* 1. Societatea va fi dizolvata in urmatoarele cazuri:
		1. prin hotararea Adunarii Generale;
		2. prin falimentul Societatii;
		3. prin reducerea (pe o perioada mai mare de 9 luni) a numarului de Actionari sub numarul minim de Actionari prevazut de lege;
		4. alte cazuri prevazute de Legea Aplicabila.
	2. Lichidarea Societatii va avea loc in conformitate cu prevederile din Legea 31/1990, de catre un lichidator desemnat de Adunarea Generala.

**Art. 12 – Legea aplicabila si instantele competente**

* 1. Prezentul Act Constitutiv este guvernat de si va fi interpretat in conformitate cu legea romana.
	2. Orice disputa ce rezulta din incheierea, executarea, interpretarea, anularea, incetarea sau invalidarea prezentului Act Constitutiv sau care rezulta din sau in legatura cu acesta in orice mod va fi solutionata de catre instantele de judecata competente din Municipiul Bucuresti.

**Articolul 13 - Dispozitii finale**

13.1. Actionarii se angajeaza si isi asuma sa puna in aplicare aceleasi principii de guvernanta corporativa si reguli de gestionare, *mutatis mutandis*, la nivelul fiecarei societati/vehicul de investitii care urmeaza sa fie infiintat, achizitionat si detinut, direct sau indirect, de HoldCo in cadrul Proiectului.

13.2. Un Actionar care renunta la un drept fata de unul dintre Actionari sau care ia ori nu ia o masura impotriva respectivului Actionar, nu isi afecteaza astfel drepturile fata de oricare alt Actionar.

13.3. Neexercitarea sau intarzierea in a exercita oricare dintre drepturile sau masurile de remediere stabilite prin acest Act Constitutiv sau prin Legea Aplicabila nu reprezinta o renuntare la respectivul drept sau la respectiva masura de remediere si nu impiedica exercitarea deplina sau partiala a acestora pe viitor. Exercitarea singulara sau partiala a oricarui drept sau a oricarei masuri de remediere prevazute de acest Act Constitutiv nu va impiedica sau limita exercitarea pe viitor a respectivului drept sau a respectivei masuri de remediere.

13.4. Actul Constitutiv se completeaza cu prevederile Legii 31/1990, in masura in care acestea din urma nu contravin celor prevazute in prezentul, precum si cu prevederile legislatiei pietei de capital.

Incheiat in 3 (trei) exemplare originale, in limba romana.

*[Urmeaza pagina de semnatura]*

*Pagina de semnatura la Actul constitutiv actualizat al Holde Agri Invest S.A. din data de [●].[●].2025*

Pentru si in numele Actionarilor:

Bogdan Serghiescu

Director General

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*